钦定古今图书集成/明伦汇编/氏族典/第483卷 > 《凌迪知万姓统谱》 > 召信臣
## 钦定古今图书集成/明伦汇编/氏族典/第483卷 > 《凌迪知万姓统谱》 > 召信臣

按《汉书召信臣传》：“信臣字翁卿，九江寿春人。以明经
甲科为郎，出补穀阳长，举高第，迁上蔡长，视民如子，
所至见称。超为零陵太守，病归，征为谏大夫，迁南阳
太守，吏民亲爱，号之曰‘召父。诏赐黄金四十斤。迁河
南太守，治行常第一，复增秩赐金，征为少府，列九卿，
年老以官卒。诏祀百辟卿士有益于民者，九江以召
父’”应。岁时。郡二千石率官属祠信臣冢，而南阳亦为
立祠。